Otsusega nr 2455/2001/EÜ kehtestatakse veepoliitika valdkonna prioriteetsete ainete nimistu, mille jaoks kehtestatakse ühenduse  tasandil kvaliteedistandardid ja reostuskontrolli meetmed ja millega muudetakse vee raamdirektiivi. 2006. aasta juulis võttis komisjon vastu ettepaneku võtta vastu uus direktiiv, mis käsitleb keskkonnakvaliteedi standardeid veepoliitika valdkonnas ning millega muudetakse vee raamdirektiivi (KOM(2006) 397 (lõplik)). Kavandatud direktiivis kehtestatakse 41 ohtliku keemilise aine (sealhulgas 33 prioriteetse aine ja 8 muu saasteaine), mis kujutavad endast erilist ohtu veekeskkonnas elavate loomade ja taimede tervisele  ning inimeste tervisele, piirkontsentratsioonid pinnaveekogudes. Vanas direktiivis (76/464/EMÜ) nimetatud heitmekoguste vähendamise programmid kehtivad endiselt aastani 2013.